Perempuan Dalam Pasungan

Perempuan Dalam Pasungan adalah merupakan drama terbitan Darkwave Pictures yang diarahkan oleh Dato' Rafiena Ezanee. Drama ini disiarkan di Astro Prima (105) dan di Astro Maya HD (135) bermula pada  14 Mac 2014. Dibintangi oleh barisan pelakon hebat seperti Dato' Eizlan Yusof, Dato' Rafiena Ezanee, Lia Natalia, Farahdhiya, Rahim Jailani, Rosnah Mat Aris, Zul Huzaimy, Safura Ya'cob serta penampilan khas penyanyi Indonesia, Shae.

Sinopsis
Mengisahkan tentang perjalanan hidup Fariena yang dipasung oleh ‘takdir’ hidupnya sendiri. Percintaan yang terjalin sejak dari bangku sekolah dengan Kamarulzaman ditentang keras oleh kedua orang tuanya kerana mereka berbeza darjat. Papa Fariena memperkenalkan Farid yang akhirnya berjaya membuat Fariena jatuh cinta pada Farid.

Farah yang merupakan kawan baik kepada Fariena pula masih menaruh perasaan terhadap Alex. Manakala Alex pula menaruh hati pada Fariena, tetapi Fariena menolak cinta Alex. Farid pula dipaksa berkahwin dengan anak orang gaji oleh ayahnya. Mama Farid menentang keras namun dia tidak mampu berbuat apa-apa. Dia terlalu inginkan Fariena menjadi menantunya. Farid terima Alisya sebagai isterinya kerana terpaksa.

Cinta yang dipasung oleh takdir menjadi semakin rumit bila Fariena nekad balik ke Kuala Lumpur dari Amsterdam dan menuntut kembali janji Farid. Farid dalam masa yang sama sudah mula sayangkan Alissya dan anak mereka Adelia. Farah yang rasa bersalah dengan apa yang berlaku cuba menyatukan kembali cinta Farid dan Fariena.

Apakah kesudahan perjalanan hidup Fariena? Adakah dia berjaya mendapat cinta sejati yang dicari selama ini, atau kembali pada Farid, cinta yang terlalu diagung-agungkan selama ini.  Apakah yang tejadi pada Kamarulzaman, bekas kekasih Fariena yang masih manaruh harapan yang tinggi pada Fariena?

Pelakon
 Dato' Eizlan Yusof sebagai Farid
 Dato' Rafiena Ramli sebagai Fariena
 Lia Natalia sebagai Alissya
 Farahdhiya sebagai Farah
 Roy Azman sebagai Alex
 Rahim Jailani sebagai Ayah Farid
 Rosnah Mat Aris sebagai Ibu Farid
 Zul Huzaimy sebagai Kamarulzaman
 Safura Ya'cob sebagai Ibu Alissya & Kamarulzaman
 Shae sebagai Kawan baik Fariena
 Dato' Jalaluddin Hassan sebagai Papa Fariena
 Aida Khalida sebagai Mama Fariena

Lagu-lagu
 "Kisah Hati" (Alyah)
 "Hanya Ingin Kau Cinta" (Hafiz Suip)

Rujukan